สถานเอกอัครราชทูต ณ กรุงฮานอย จัดกิจกรรมน้อมรำลึก เนื่องในวันคล้ายวันพระบรมราชสมภพ รัชกาลที่ 9
สถานเอกอัครราชทูต ณ กรุงฮานอย จัดกิจกรรมน้อมรำลึก เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรประกอบด้วย พิธีวางพานพุ่มดอกไม้ พิธีถวายบังคมและพิธีทำบุญข้าวสารอาหารแห้ง และเครื่องไทยธรรม รวมทั้งถวายภัตตาหารเพลแด่พระสงฆ์จากวัดนามเทียน จำนวน 2 รูป โดยมีนายนิกรเดช พลางกูร เอกอัครราชทูต เป็นประธานในพิธี ร่วมด้วยข้าราชการสถานเอกอัครรราชทูตฯ ผู้ช่วยทูตฝ่ายต่างๆ ในทีมประเทศไทยและครอบครัวนอกจากนี้ ยังมีการจัดกิจกรรมจิตอาสาบำเพ็ญสาธารณประโยชน์ เพื่อถวายพระราชกุศลเนื่องในโอกาสวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ โดยสถานเอกอัครราชทูตฯ จะรวบรวมสิ่งของบริจาคเครื่องอุปโภคบริโภคจากชุมชนไทยในเวียดนาม เพื่อมอบให้แก่ชุมชนเวียดนามยากไร้ อำเภอบั๊กกวาง จังหวัดห่าซาง ต่อไป